นายกฯสั่งปฏิรูป นิติบุคคล ใน ร.ร.ไม่พร้อม
บอร์ดอิสระรับลูกเดินเครื่อง เร่งพัฒนาครู-เด็กมากกว่าโครงสร้าง,เมื่อวันที่ 27 พ.ย. นพ.ธีระเกียรติ เจริญเศรษฐศิลป์ รมว.ศึกษาธิการ พร้อมผู้บริหารกระทรวงศึกษาธิการ (ศธ.) ลงพื้นที่ตรวจราชการในการประชุมคณะรัฐมนตรี (ครม.) สัญจร ที่ จ.สงขลา ที่โรงเรียน มอ.วิทยานุสรณ์ โดย นพ.ธีระเกียรติกล่าวว่า โรงเรียน มอ.วิทยานุสรณ์เป็นโรงเรียนเอกชนที่จัดการเรียนการสอนระดับแนวหน้าของโลก มีการใช้นวัตกรรมและนำรูปแบบสะเต็มศึกษามาใช้ในการจัดการเรียนการสอน มีผลการทดสอบทางการศึกษาแห่งชาติขั้นพื้นฐาน หรือโอเน็ต สูงกว่าค่าเฉลี่ยระดับชาติในทุกกลุ่มสาระ ตนจึงขอให้โรงเรียน มอ.วิทยานุสรณ์เป็นสถานศึกษาหลักที่จะช่วยยกระดับคุณภาพการศึกษาของโรงเรียนในจังหวัดสงขลา เนื่องจากโรงเรียนแห่งนี้มีการบริหารงานในรูปแบบนิติบุคคล ซึ่งขณะนี้กระทรวงศึกษาธิการ (ศธ.) กำลังจะดำเนินโครงการจัดการศึกษาในรูปแบบโรงเรียนนิติบุคคล หรือ public school ที่ให้ภาคเอกชนเข้ามาร่วมบริหารจัดการ ซึ่ง พล.อ.ประยุทธ์ จันทร์โอชา นายกรัฐมนตรีได้เน้นย้ำว่าการทำโครงการโรงเรียนนิติบุคคล ต้องไม่ทำในโรงเรียนที่มีความพร้อม เนื่องจากมีผลลัพธ์ดีอยู่แล้ว แต่ให้เริ่มจากโรงเรียนที่ไม่พร้อมและทำให้มีความพร้อม สามารถจัดการศึกษาได้อย่างมีคุณภาพ ซึ่งตนได้แจ้งเรื่องนี้กับ ศ.นพ.จรัส สุวรรณเวลา ประธานกรรมการอิสระฯแล้วว่าให้ยึดตามแนวทางที่นายกฯสั่งการ,รมว.ศึกษาธิการกล่าวอีกว่า นายกฯยังเน้นการเรียนการสอนสะเต็มศึกษาจะพัฒนาประเทศไทยไปสู่ 4.0 ได้อย่างมีประสิทธิภาพ ดังนั้น โรงเรียนทุกแห่งจะต้องนำรูปแบบสะเต็มศึกษามาใช้อย่างจริงจัง และขับเคลื่อนทุกอย่างลงไปให้ถึงครูกับเด็กจริงๆ พร้อมทั้งให้ ศธ.เร่งพัฒนาครูและผู้เรียนมากกว่าการปรับโครงสร้างของกระทรวง โดยเฉพาะการให้เด็กอ่อนได้มาเรียนกับครูที่เก่งๆ ทั้งนี้ ได้มอบให้ปลัด ศธ. และเลขาธิการสภาการศึกษา (สกศ.) ไปดูเรื่องการพัฒนาครูให้มากขึ้น.
เมื่อวันที่ 27 พ.ย. นพ.ธีระเกียรติ เจริญเศรษฐศิลป์ รมว.ศึกษาธิการ พร้อมผู้บริหารกระทรวงศึกษาธิการ (ศธ.) ลงพื้นที่ตรวจราชการในการประชุมคณะรัฐมนตรี (ครม.) สัญจร ที่ จ.สงขลา
ปฏิรูป,นิติบุคคล,โรงเรียน,ประยุทธ์ จันทร์โอชา,การศึกษา